Αργυρό Ιωβηλαίο της Ελισάβετ Β΄

Το Αργυρό Ιωβηλαίο της Ελισάβετ Β΄ σηματοδότησε την 25η επέτειο από την ενθρόνιση της Βασίλισσας Ελισάβετ Β΄ στις 6 Φεβρουαρίου 1952.https://time.com/6182746/royal-jubilee-history/ Εορτάσθηκε το 1977 με την πραγματοποίηση μιας σειράς από εκδηλώσεις στο Ηνωμένο Βασίλειο και στην Κοινοπολιτεία. Αποκορύφωμα αυτών των εκδηλώσεων ήταν οι «Ημέρες του Ιωβηλαίου» τον Ιούνιο, που συνέπεσαν με τα Επίσημα Γενέθλια της Βασίλισσας.https://www.bidefordarchive.org.uk/featured-articles?id=2308https://www.historypin.org/en/the-queen-s-silver-jubilee-summer-1977/ Η επέτειος μνημονεύθηκε στις εκκλησιαστικές ακολουθίες της Αγγλικανικής Εκκλησίας στις 6 Φεβρουαρίου 1977 και συνέχισε να τιμάται σε όλες τις θείες λειτουργίες του ίδιου μήνα.https://www.royal.uk/queens-jubilees-and-other-milestones

Περιοδείες στο εσωτερικό και εξωτερικό
Κανένας μονάρχης πριν από τη Βασίλισσα Ελισάβετ Β΄ δεν είχε επισκεφτεί τόσα μέρη του Ηνωμένου Βασιλείου σε τόσο σύντομο χρονικό διάστημα (τα ταξίδια διήρκεσαν τρεις μήνες). Συνολικά, η Βασίλισσα και ο σύζυγός της Πρίγκιπας Φίλιππος επισκέφτηκαν 36 κομητείες. Η περιοδεία ξεκίνησε στις 17 Μαΐου από την Γλασκώβη της Σκωτίας, όπου μεγάλο πλήθος μαζεύτηκε για να δει από κοντά τη Βασίλισσα και τον Πρίγκιπα Φίλιππο.https://www.glasgowlive.co.uk/news/history/glasgow-royal-variety-performance-1977-24112910 Στην Αγγλία ένα εκατομμύριο πολίτες χαιρέτησε το ζευγάρι στο Λάνκασερ, με την περιοδεία να συνεχίζεται στην Ουαλία και τη Βόρεια Ιρλανδία.https://www.france24.com/en/live-news/20220918-queen-s-jubilees-chronicled-changing-times-in-britain Ανάμεσα στα μέρη που επισκέφθηκαν κατά τη διάρκεια της περιοδείας στο εσωτερικό ήταν πολλά σχολεία, τα οποία αποτέλεσαν το θέμα μιας τηλεοπτικής παρουσίασης της Βάλερι Σίνγκλετον.https://yorkshiretimes.co.uk/article/Thank-You-Maamhttps://www.theguardian.com/uk/2002/feb/17/jubilee.monarchy

Το καλοκαίρι η Βασίλισσα και ο Πρίγκιπας Φίλιππος πραγματοποίησαν μια περιοδεία στην Κοινοπολιτεία, φθάνοντας για πρώτη φορά σε νησιωτικά έθνη, όπως τα Φίτζι και η Τόνγκα.https://royalcentral.co.uk/features/memories-of-her-majesty-the-tour-that-transformed-elizabeth-ii-into-a-global-queen-181254/ Συνέχισαν το ταξίδι τους στη Νέα Ζηλανδία, την Αυστραλία, την Παπούα Νέα Γουινέα και τις βρετανικές κτήσεις στις Δυτικές Ινδίες.https://www.dumbartonreporter.co.uk/news/20183264.queens-silver-golden-diamond-jubilees-saw-millions-party-celebration/ Ο τελευταίος σταθμός της περιοδείας τους στο εξωτερικό ήταν στον Καναδά, όπου δίπλα στο ζευγάρι βρέθηκε ο γιος τους Πρίγκιπας Κάρολος.

Εορτασμοί του Ιωβηλαίου
Αυστραλία
Κατά τη διάρκεια της περιοδείας της Βασίλισσας στην Αυστραλία, τον Μάρτιο του 1977, πραγματοποιήθηκε η Παρέλαση του Αργυρού Ιωβηλαίου μπροστά από το Κοινοβούλιο στην Καμπέρα.


Το Βασιλικό Νομισματοκοπείο της Αυστραλίας κυκλοφόρησε ένα αναμνηστικό νόμισμα, το οποίο απεικόνιζε είκοσι πέντε φορές του Στέμμα του Αγίου Εδουάρδου. Παράλληλα, δύο αναμνηστικά γραμματόσημα κυκλοφόρησαν από το Ταχυδρομείο της Αυστραλίας.

Ο Αυστραλός καλλιτέχνης, Πολ Φιτζέραλντ, ανέλαβε να ζωγραφίσει το μοναδικό επίσημο πορτρέτο της Βασίλισσας κατά τη διάρκεια του Αργυρού Ιωβηλαίου.

Στις 14 Ιουνίου ανακοινώθηκε η απονομή διακρίσεων σε μια σειρά από εξέχουσες προσωπικότητες της Αυστραλίας προς τιμήν του Αργυρού Ιωβηλαίου και των Γενεθλίων της Βασίλειας.

Οι εορτασμοί του Αργυρού Ιωβηλαίου κορυφώθηκαν τον Δεκέμβριο του 1977, όταν 35.000 στρατιωτικοί έλαβαν μέρος σε παρελάσεις σε όλη την Αυστραλία.

Καναδάς
Η Βασίλισσα και ο σύζυγός της επισκέφθηκαν τον Καναδά το 1977 για να τιμήσουν το Αργυρό Ιωβηλαίο της. Κατά τη διάρκεια της περιοδείας, η Βασίλισσα εκφώνησε ομιλία ενώπιον του Κοινοβουλίου.

Για να τιμήσει το Ιωβηλαίο, ο Καναδάς εξέδωσε ένα αργυρό μετάλλιο στις 6 Φεβρουαρίου του 1977. Απονεμήθηκε σε άτομα που είχαν επιδείξει σημαντική συνεισφορά στους συμπολίτες τους, στην κοινότητά τους ή στον Καναδά. Παράλληλα εκδόθηκε ένα ειδικό γραμματόσημο, που απεικόνιζε την Βασίλισσα Ελισάβετ.Canada Post pays tribute to Queen Elizabeth II’s platinum jubilee

Συστάθηκε ακόμη ένας ειδικός φορέας για να παρέχει δωρεάν μαθήματα σε νέους Καναδούς που ενδιαφέρονταν να μάθουν μία νέα γλώσσα.

Νέα Ζηλανδία
Κατά τη διάρκεια της περιοδείας της Βασίλισσας στη Νέα Ζηλανδία, που διήρκησε από τις 22 Φεβρουαρίου έως τις 7 Μαρτίου του 1977, η Ελισάβετ Β΄ και ο Πρίγκιπας Φίλιππος επισκέφτηκαν 11 σημεία στη χώρα. Η Βασίλισσα παρέστη στα εγκαίνια των νέων κτιρίων του Κοινοβουλίου στο Ουέλινγκτον.Royal tours: Queen Elizabeth II

Ένα σύνολο γραμματοσήμων κυκλοφόρησε από τη Νέα Ζηλανδία για να τιμήσει το Αργυρό Ιωβηλαίο της Βασίλισσας. Δημιουργήθηκε, ακόμη, το Δεύτερο Εθνικό Καταπίστευμα «Βασίλισσα Ελισάβετ» ως εθνικό ταμείο για την ενθάρρυνση και την προώθηση των ανοιχτών χώρων προς όφελος και απόλαυση του λαού της Νέας Ζηλανδίας.Queen Elizabeth the Second National Trust Act 1977 Ανακοινώθηκαν, επίσης, μία σειρά από διακρίσεις προς τιμήν εξεχουσών προσωπικοτήτων της Νέας Ζηλανδίας στις 11 Ιουνίου 1977.

Ηνωμένο Βασίλειο
Στις 3 Μαΐου ο Πρωθυπουργός Τζέιμς Κάλαχαν εκφώνησε μία ομιλία προς την Βασίλισσα με την ευκαιρία του Αργυρού Ιωβηλαίου της. Σε αυτήν ανέφερε ότι: «Σε μια τέτοια περίσταση σκεφτόμαστε τον Θρόνο ως ένα θεσμό και τη Βασίλισσα ως ένα πρόσωπο. Σε συνδυασμό με το Κοινοβούλιο, ο Θρόνος ως ένας θεσμός μας δίνει τη δυνατότητα να διατηρήσουμε μια σταθερότητα που θαυμάζεται ευρέως στο εξωτερικό. Μαζί, ο Κυρίαρχος και το Κοινοβούλιο παρέχουν τα μέσα με τα οποία έγιναν βαρυσήμαντες αλλαγές, είναι και θα συνεχίσουν να αποτελούν τη συνέχεια στη χώρα μας».Address To Her Majesty (Silver Jubilee) Την επόμενη μέρα, η Ελισάβετ μίλησε στο Κοινοβούλιο στη Μεγάλη Αίθουσα του Ουεστμίνστερ, αν και η ομιλία της κρίθηκε αμφιλεγόμενη από ορισμένους βουλευτές. Η Βασίλισσα αναφέρθηκε στην έντονη συζήτηση για αυτοδιοίκηση της Σκωτίας και της Ουαλίας εντός του Ηνωμένου Βασιλείου. Αν και ανέφερε ότι μπορούσε «να κατανοήσει εύκολα αυτές τις φιλοδοξίες», πρόσθεσε ότι δεν μπορούσε να ξεχάσει ότι στέφθηκε «Βασίλισσα του Ηνωμένου Βασιλείου της Μεγάλης Βρετανίας και της Βόρειας Ιρλανδίας». Ανάφερε χαρακτηριστικά ότι: «Ίσως αυτό το Ιωβηλαίο είναι μια στιγμή να υπενθυμίσουμε στον εαυτό μας τα οφέλη που έχει απονείμει η ένωση, στο εσωτερικό και στις διεθνείς συναλλαγές μας, στους κατοίκους όλων των περιοχών αυτού του Ηνωμένου Βασιλείου».A speech by The Queen to Parliament on her Silver Jubilee

Στις 6 Ιουνίου η Βασίλισσα πυροδότησε μία συμβολική φωτιά στο Κάστρο του Ουίντσορ, πράξη που επαναλήφθηκε από φωτιές που άναψαν μέσα στη νύχτα σε ολόκληρη τη χώρα. Στις 7 Ιουνίου πλήθη παρατάχθηκαν στη διαδρομή της πομπής προς τον Καθεδρικό Ναό του Αγίου Παύλου, όπου η βασιλική οικογένεια παρακολούθησε μια θεία λειτουργία ευχαριστιών μαζί με πολλούς παγκόσμιους ηγέτες, συμπεριλαμβανομένου του Προέδρου των Ηνωμένων Πολιτειών Τζίμι Κάρτερ. Μετά τη θεία λειτουργία ακολούθησε γεύμα στο Γκίλντχολ, με οικοδεσπότη τον Λόρδο-Δήμαρχο του Λονδίνου Πίτερ Βάνεκ. Στη δεξίωση αυτή η Βασίλισσα ανέφερε: «Όταν ήμουν είκοσι ενός χρονών, αφιέρωσα τη ζωή μου στην υπηρεσία του λαού μας και ζήτησα τη βοήθεια του Θεού για να πραγματοποιήσω αυτόν τον όρκο. Αν και αυτός ο όρκος έγινε στις μέρες της νιότης μου, όταν ήμουν άπειρη στην κρίση, δεν μετανιώνω ούτε ανακαλώ ούτε μια λέξη από αυτό».https://www.bangkokpost.com/world/2387431/queen-elizabeth-iis-top-quotes

Μετά το μεσημεριανό γεύμα, η πομπή συνέχισε από το Δημαρχείο προς τα Ανάκτορα του Μπάκιγχαμ, όπου περίπου ένα εκατομμύριο άνθρωποι παρατάχθηκαν στα πεζοδρόμια για να δουν την οικογένεια να χαιρετίζει τους θεατές. Άλλα 500 εκατομμύρια άνθρωποι σε όλη την Κοινοπολιτεία παρακολούθησαν τα γεγονότα της ημέρας σε ζωντανή τηλεοπτική μετάδοση.https://harleston-tc.gov.uk/silver-jubilee/ Στις 7 Ιουνίου διοργανώθηκαν εορταστικές εκδηλώσεις σε χωριά και πόλεις για όλους τους κατοίκους. Μόνο στο Λονδίνο υπήρξαν πάνω από 4.000 οργανωμένα πάρτι σε δρόμους και γειτονιές. Καθ΄ όλη τη διάρκεια της ημέρας, οι θεατές χαιρετίστηκαν από τη Βασίλισσα, η οποία πραγματοποίησε πολλές εμφανίσεις από το μπαλκόνι του Ανακτόρου του Μπάκιγχαμ.https://news.sky.com/story/platinum-jubilee-seven-decades-of-balcony-moments-celebrating-the-queens-70-year-reign-12605373

Στις 9 Ιουνίου η Βασίλισσα πραγματοποίησε μία ακτοπλοϊκή περιοδεία στον Τάμεση, ταξιδεύοντας από το Γκρίνουιτς προς το Λάμπεθ.https://royalwatcherblog.com/2022/05/28/the-queens-silver-jubilee/ Στο ταξίδι αυτό η Βασίλισσα εγκαινίασε τον Πεζόδρομο του Ιωβηλαίου και τους Κήπους του Ιωβηλαίου του Λάμπεθ.https://www.landscapeinstitute.org/news/queen-opens-jubilee-gardens/ Το βράδυ συμμετείχε σε μία επίδειξη πυροτεχνημάτων και μετέβη με μία πομπή από φωτισμένες άμαξες στο Μπάκιγχαμ.https://www.nytimes.com/1977/06/10/archives/a-thames-tribute-paid-to-queen-elizabeth.htmlhttps://www.stalbansreview.co.uk/news/20183264.queens-silver-golden-diamond-jubilees-saw-millions-party-celebration/

Παραπομπές

Κατηγορία:Ελισάβετ Β΄ του Ηνωμένου Βασιλείου